‎DULCILE MAGNOLII
‎PĂSTREAZĂ-MI UN LOC
‎Aș spune să nu te ridici, ‎dar te îmbrățișez mai ușor așa.
‎Îmi dai voie?
‎Îmi crește inima să stau aici, cu tine.
‎Am urmărit ce mai faci, ‎să știi. Prin Isaac.
‎Ce ți-a spus?
‎Doar că îți mergea bine.
‎Frumos din partea lui.
‎De ce te surprinde? ‎E ceva ce n-ar trebui să știu?
‎Am auzit că vă reînnoiți jurămintele.
‎Felicitări!
‎Mulțumesc.
‎Dăm o mică petrecere cu ocazia asta
‎și ne-am bucura ca tu,
‎cel mai bun chef cofetar din Serenity,
‎să ne prepari tortul.
‎Și…
‎M-aș bucura dacă ai reveni la Sullivan's.
‎Spune „da”, te rog!
‎Nu pot.
‎Ce nu poți?
‎Să-ți prepar tortul.
‎Nici să mă întorc.
‎- Nici să port discuția asta. ‎- Te-am dezamăgit ca șefă și prietenă.
‎Te rog, lasă-mă să mă revanșez!
‎Eu te-am trădat.
‎I-am trădat pe Isaac și restul echipei.
‎- Mi-am trădat principiile. ‎- Luând o pauză?
‎Fugind de probleme
‎și adâncindu-le ‎până am ajuns din lac în puț.
‎Am lucrat pentru Kathy.
‎Nu… E o glumă proastă.
‎Nu e o glumă. Nu știam ce relație aveți.
‎Ea știa bine ce relație am cu tine.
‎- Am aflat după ce am plecat. ‎- Doamne! Ai plecat?
‎De Ziua Muncii.
‎Deci mi-a distrus bucătăria ‎fiindcă ai respins-o tu.
‎Poftim?
‎Nu contează.
‎Ba da!
‎Uite ce pagube am provocat
‎dând bir cu fugiții din cauza mândriei!
‎Nu vreau să agravez situația.
‎Nu o agravezi ‎fugind de cei care te iubesc?
‎E mai bine dacă hotărăști ‎că nu pot să te iert?
‎Nu vreau să te rănesc.
‎Nu mai crezi în prietenia noastră.
‎Poate nu mai cred în mine.
‎Te-aș putea ajuta cu amândouă ‎dacă mi-ai da voie.
‎Fă cum ți-e mai bine,
‎dar eu îmi iau amărăciunea și plec.
‎Nu înțeleg de ce nedreptățesc inorogul ‎doar fiindcă le place mai mult narvalul.
‎Ai mare dreptate.
‎Cine e necioplit cu narvalul ‎din regatul Prințesei Katie?
‎Toți grifonii mârâie răutăți ‎despre narval la masă.
‎E totul în regulă la școală?
‎Da. De ce?
‎Eu și buni vrem să știm ‎dacă prin povestea din carte
‎ne comunici că ai probleme la școală.
‎Dacă aș avea, v-aș spune.
‎Nu mi-e frică de grifoni.
‎Voi mi-ați zis ‎să inventez povești pentru carte.
‎Ăsta e un semn ‎că ești o povestitoare așa de bună
‎încât eu și mama ta ‎ne-am îngrijorat o clipă.
‎Ce comitet de întâmpinare!
‎Am început înăuntru, ‎lângă sendvișuri și limonadă,
‎dar mama ta și prietenele de la biserică ‎ne-au ușuit să vă întâmpinăm.
‎Și să ne gonească ‎de la sendvișuri și limonadă.
‎Wayne, fratele meu!
‎Skeeter.
‎De când l-am externat ‎se tot ceartă cu noi.
‎Te-am mai dus în casa asta ‎și o voi face din nou.
‎Skeeter, nu--ți ascult basmele în soare, ‎când putem sta la umbră, în casă.
‎- Cu un pahar de limonadă. ‎- Bine.
‎Și o baie renovată, ‎plus alte mici schimbări,
‎din partea Ramsey Construction ‎și Fundației Comunitare Magnolia.
‎Oamenii sunt săritori. ‎E urât să nu-i lași să ajute.
‎Hai!
‎Carla, te duci pe partea cealaltă?
‎Dumnezeu știe că Wayne o să se țină drept ‎lângă o femeie frumoasă.
‎Da.
‎Nu vreau decât să-i ușurez viața. ‎Și el se zbate să și-o complice.
‎Nu înțelege că tot ce fac e din dragoste?
‎Când un bărbat întrevede că e muritor,
‎e un șoc.
‎Vă mulțumesc pentru tot.
‎Suntem alături de tine ‎oricând ai nevoie, Harlan.
‎Mulțumesc. Nu știu ce… ‎Stați, ce faceți… Bine!
‎- Așa a zis Skeeter. ‎- Exact.
‎Mă gândeam eu.
‎Sper că o să vă ajute cronologia mea ‎la evaluarea soților Lewis.
‎Da. Mai ales fiindcă nu cred că primăria ‎a ținut evidența așa de metodic.
‎De obicei, observ că…
‎Scuze! Trebuie să răspund.
‎Ne vedem mai târziu.
‎Da.
‎Alo?
‎Toate bune? Nu îl placi? ‎Știu că ți l-am dat plocon…
‎Peggy, e un scump. ‎Am o informație pentru tine.
‎- Oficială sau neoficială? ‎- Neoficială încă.
‎Peggy…
‎Sunt foarte impresionată ‎de claritatea și tenacitatea ta.
‎Nu e doar jurnalism de calitate, ‎e spirit cetățenesc.
‎Nu. Peggy, ascultă! ‎Trebuie să candidezi la primărie.
‎Eu o să-ți organizez campania.
‎Prin urmare, nu contează ‎ce soi de creatură ești.
‎- De la mărunții gnomi… ‎- …la înalții elfi.
‎Nu mă așteptam la asta ‎când m-ai invitat să vă consiliez.
‎E de bine sau de rău?
‎E de bine.
‎Galbenii donați de voi pot salva ‎parcul de joacă Poiana cu frasini…
‎…din ghearele cotoroanței deșeurilor.
‎Tăiați! Gata!
‎- Gata! ‎- Super!
‎Mulțumesc!
‎Durează câteva zile să-l montez. ‎Apoi putem discuta coloana sonoră.
‎Mă bucur mult că participați.
‎Perfect!
‎Abia aștept.
‎Nu știam că ai talent actoricesc.
‎Cam asta am făcut la simularea de proces ‎sau în echipa de majorete.
‎Zâmbește, mută-te aici, spune asta!
‎Deci ai cel puțin trei talente.
‎Ai fost grozavă, Lily.
‎Îți mulțumesc pentru ajutor.
‎Nu!
‎Frățioare!
‎Bine!
‎Frățioare!
‎Lily!
‎Da!
‎Afurisit trafic!
‎Ți-am spus că am musafiri.
‎Dacă voiai să vii, trebuia să anunți. ‎Ce arde așa?
‎Bill!
‎Am meditat îndelung, Maddie.
‎Mi-am cercetat sufletul, mai exact.
‎Și…
‎mi-am dat seama…
‎că nu le fac celor dragi niciun bine
‎agățându-mă de situație.
‎Sunt recunoscător pentru delicatețea ‎cu care mi-ai dres pocinoagele
‎iar și iar.
‎Și pentru generozitatea copiilor,
‎deși își văd de viață.
‎Ca și tine.
‎Și ca Noreen.
‎Am făcut niște alegeri
‎și trebuie să fiu atent să învăț din ele
‎și să trăiesc cu ele.
‎Dar, în timpul ăsta,
‎un gând nu-mi dă pace și îmi revine
‎iar și iar.
‎Îmi pare rău, Maddie.
‎Și mai am mult de muncă…
‎dar o să mă îndrept.
‎Sper.
‎- Și n-ai leșinat? ‎- Nici n-ai țipat?
‎Sincer, nu știam ce să fac sau ce să spun
‎și nici nu înțeleg ce i-a venit.
‎Poate ar trebui să bem altceva, ‎fiindcă pare un moment istoric.
‎De acord.
‎Adevăratul eveniment istoric va fi ‎dacă se ține de cuvânt.
‎- Nu e o calitate a lui. ‎- Știu.
‎- Bine. ‎- Aveai mai multă nevoie.
‎Bine! Să schimbăm subiectul!
‎Scriu o carte!
‎- Serios? ‎- Da.
‎E un efect al poveștilor ‎pe care i le-am spus lui Katie.
‎Eu și ea scriem, mama ilustrează.
‎Ce frumos!
‎O s-o publici?
‎Nu. Normal că nu!
‎Leg un exemplar ‎pentru Katie de Crăciun,
‎dar a fost distractiv să îmi exersez ‎creativitatea de care uitasem.
‎Tu ar trebui să discuți cu jurnaliștii.
‎Peggy și amicul ei superb.
‎Stați!
‎Charles și Peggy
‎descoperă probe tulburătoare
‎despre afacerile lui Trent.
‎S-ar putea să smulgem dreptatea ‎din ghearele soților Lewis.
‎Când o fi așa, dăm petrecere!
‎Da.
‎Dar petrecerea de acum…
‎Se pare că Max, de la bricolaj, ‎e un foarte bun DJ.
‎- Zău? ‎- A acceptat să vină cu muzica.
‎- Nu! ‎- Ba da!
‎Bine.
‎Stați!
‎Am aranjat să mergem mâine la Wally.
‎Nu lăsăm pantofii și rochiile ‎pe ultima clipă.
‎Cum stăm cu tortul?
‎Ce contează tortul, la urma urmei?
‎Nu pot Neville și Grace ‎să aducă înghețată?
‎Ai vorbit cu Erik?
‎Da, și a fost îngrozitor.
‎Dana Sue, ce s-a întâmplat?
‎Cât a fost plecat să se adune,
‎a lucrat pentru Kathy.
‎Femeia aia e ca iedera,
‎împânzește tot ‎și îi sleiește pe toți de vlagă.
‎De ce a făcut asta?
‎Nu știa cine e ea sau ce pune la cale.
‎De rușine, nu mai vrea să se întoarcă.
‎E vina mea.
‎Ba nu e.
‎În cea mai mare parte e a mea.
‎Mi-a cerut iertare.
‎Am făcut tot posibilul. ‎Restul depinde de el.
‎O să discut cu el.
‎- Maddie… ‎- Nu ca să dreg ceva.
‎Doar ca să-i spun că ne e dor de el.
‎Nu poți forța pe cineva ‎să lase de la el când vrei tu.
‎Poți doar să îi spui că îl aștepți
‎până simte că e momentul.
‎Dacă poți.
‎Atunci o să mă proțăpesc
‎la fiecare răscruce
‎și o să vă ascult chemarea, ‎căci nu vreau să merg nicăieri fără voi.
‎ACASĂ LA ECHIPA BULLDOGS
‎Lasă, mai e și anul viitor.
‎Ne vedem mai târziu.
‎Ce ‎return ‎colosal!
‎Nu te înduioșa! ‎E deschiderea sezonului, nu absolvirea.
‎Da, dar vreau să știi ‎că o să te ovaționez orice vei face.
‎În fotbal, în baseball, în viață!
‎Sper că știi că e reciproc, ‎orice aventuri ne-ar aștepta.
‎Apropo de aventuri, încotro?
‎Antrenorul m-a lăsat pe mâna ta. ‎Dacă dăm de necaz, e vina ta.
‎- Nu e mereu? ‎- Felicitări!
‎- Bună! ‎- Bravo!
‎- Bună! ‎- Bună!
‎- Ne mai vedem! ‎- Bine.
‎- CeCe. ‎- Bună!
‎Annie e bine?
‎Se pregătește psihic.
‎Pentru ceva ‎ce trebuie să facă singură, da?
‎CAVALERIA DIN CASTLEWOOD
‎Bună!
‎Nu te-am mai văzut de când ai fugit ‎de accidentul meu auto.
‎Atât poți să scoți? „Bună”?
‎- Îmi pare rău de faza cu mașina… ‎- Accident.
‎Dacă ne vedea cineva împreună, mama…
‎M-am săturat până peste cap.
‎M-am săturat să văd cum te ascunzi.
‎M-am săturat să mă furișez ‎și să mi se spună că e în regulă,
‎să mă simt singură în relația asta.
‎I-am mințit pe toți cei dragi ‎pentru relația cu tine.
‎Ce prostie, nu?
‎Credeam că oamenii te judecau greșit. ‎Dar se pare că eu făceam asta.
‎Am crezut că te poți schimba,
‎că poți fi altruist.
‎M-am înșelat.
‎Merit mai mult de atât.
‎Nu…
‎Nu știu ce să spun.
‎Eu știu.
‎S-a terminat.
‎Te simți bine?
‎Ce s-a întâmplat?
‎Aveai dreptate. Merit mai mult.
‎Ar trebui să mergem la Wharton's ‎până nu se ocupă toate mesele.
‎Vă ținem loc.
‎Gabe! Hai!
‎Ce să fac?
‎Stai cu mine!
‎Întotdeauna.
‎Salut!
‎- Nu mi-a zis nimeni că… ‎- Pot vorbi cu Dana Sue?
‎O chem eu, maestre!
‎Mulțumesc, Bailey.
‎Noi doi avem multe de vorbit.
‎Și îmi pare nespus de rău.
‎Și mie.
‎Asta contează.
‎Restul poate aștepta ‎până la o bere sau o plimbare,
‎fiindcă îmi pare că ai venit cu un motiv.
‎Nu doar unul.
‎Aici, șefa.
‎Bună ziua, doamnă.
‎Mă numesc Erik Whitley.
‎Aud că doriți un tort de nuntă.
‎S-ar putea.
‎Am o propunere pentru dumneavoastră.
‎Ce-ar fi să…
‎L-ai auzit. Intră!
‎Dacă îmi dați voie,
‎v-aș sugera un turn de brioșe.
‎O pleiadă de arome, ‎simbolizând susținerea unirii voastre
‎de către o pleiadă de oameni din Serenity.
‎Unele dulci, altele picante,
‎unele din combinații contrariante.
‎Iar în vârful turnului
‎va trona un tort simplu, rotund, ‎cu ou și glazură de caramel,
‎care să simbolizeze ‎cercul fără sfârșit a iubirii dintre voi.
‎Mulțumesc.
‎Dar nu mă interesează.
‎Mulțumesc, oricum.
‎Nu mă întrebi de ce nu mă interesează?
‎Nu-mi plac liber-profesioniștii.
‎Dacă te întorci în bucătăria mea, ‎te întorci cu normă întreagă.
‎Te întorci acasă.
‎Îmi pare nespus de rău.
‎Și mie.
‎Nu îți port decât respect și afecțiune.
‎Promit că o să încerc ‎să fiu o șefă și o prietenă mai bună.
‎Ești sclipitoare la ambele capitole ‎și regret că am profitat de asta.
‎Revin bucuros acasă.
‎Nu m-a bucurat nicio retrogradare așa!
‎Cine a zis că te retrogradez?
‎Noi funcții pentru toată lumea!
‎- Toată lumea? ‎- Aproape toată.
‎Bine. Să nu ne mai înduioșăm așa ‎și să trecem la treabă!
‎Erik, hai să discutăm despre turn!
‎Isaac, vino și tu!
‎Maestre!
‎Eram curios.
‎- Bună! ‎- Bună!
‎- Cum mai e salonul? ‎- Bine.
‎- Dar biroul? ‎- Avansez.
‎Putem vorbi înainte să intri?
‎Nu e urgent. Totul e bine.
‎Doar că mă gândeam la ceva ‎și voiam să vorbim.
‎Îmi place munca manuală
‎mai mult decât aș fi crezut.
‎Și, în perspectivă, ‎aș vrea să mai experimentez.
‎Dacă găsesc ceva ce necesită studii, ‎o să fac facultatea,
‎dar deocamdată vreau doar să învăț
‎în afara școlii.
‎Vrei să iei un an de pauză?
‎Da.
‎Îți susțin bucuroasă decizia,
‎mai ales că te-ai gândit îndelung la asta.
‎Comunicare clară și sinceră, nu?
‎Cu cât mă gândeam la facultate, ‎cu atât mă simțeam mai nesincer.
‎O făceam automat,
‎fiindcă asta credeam că vrea lumea să fac.
‎Să faci ceva de dragul altora, ‎când nu tu te simți împlinit,
‎e întotdeauna greșit.
‎Ești foarte curajos.
‎Și foarte sincer cu tine însuți.
‎E tot ce pot să-ți cer.
‎Vă mai servesc un rând, dnă Paula?
‎Nu-s omul care-și îneacă amarul, ‎dar n-aș zice „nu”.
‎Cred că mi s-a tras clapa.
‎Cine e necuviinciosul?
‎O dată pe an, prietenul meu, Jimmy,
‎cel mai mare colecționar ‎al lucrărilor mele,
‎vine în oraș să vorbim despre comisioane, ‎expoziții și altele asemenea…
‎Nu e foarte punctual, ‎dar acum a întârziat de-a binelea.
‎Nu îl sunați?
‎Nu. Nu mă deranjează să aștept încă puțin.
‎O să stau și o să mă bucur de companie ‎dacă nu e nevoie de tine la bucătărie.
‎Mă cheamă ei.
‎Nu vă cunosc lucrările pe cât ar trebui.
‎Nu e nicio problemă, dragul meu.
‎Nu sunt pentru oricine.
‎Dar poate o să te pictez.
‎Nu fac multe portrete,
‎dar tu ai o privire bântuitoare.
‎Aș vrea să încerc să-o surprind.
‎Nu. Iartă-mă!
‎Nu voiam să te stânjenesc ‎sau să încerc să-ți dezvălui secretele.
‎Ce părere aveți despre secrete?
‎Le prefer pe ale altora, nu pe ale mele.
‎E bine să ai secrete?
‎E o diferență între a avea
‎un secret inofensiv,
‎cum ar fi că nu mă dau în vânt ‎după Maddie în galben,
‎și a ține în tine un adevăr
‎care supurează și devine distructiv
‎fiindcă a fost ascuns.
‎Cum le deosebesc?
‎Nu e simplu, dar eu…
‎Bună!
‎Mea culpa! Nu știu ‎cum mă pot rătăci în orășelul ăsta.
‎N-ai întârziat mult.
‎În multe sensuri, am întârziat decenii.
‎LIMONADĂ
‎- Deschide-l! ‎- Nu! Stați!
‎Am și eu cadouri pentru voi. ‎Dar mâine, nu acum.
‎De asta am vrut să ți-l dăm acum, ‎la neconformista petrecere a burlăcițelor.
‎În locul sacru unde a început totul.
‎Mătușa Pamela spunea mereu…
‎„Bărbații vin și pleacă,
‎dar prietenele sunt pe veci.”
‎Bărbații noștri chiar așa fac, nu?
‎Dă Doamne să se întoarcă cel bun!
‎Asta trebuia să facem ‎la petrecerea burlăcițelor.
‎Să ne etalăm toți bărbații!
‎Toate inimile pe care le-a frânt Dana Sue.
‎Ia stai puțin!
‎Câțiva mi-au frânt inima și mie.
‎De unde începem?
‎Timmy pistruiatul dintr-a II-a!
‎- Kenny-ștersătură din grădiniță! ‎- Cum am putut să-l uit?
‎Și îmi amintesc fiecare sărut. ‎Sau măcar pe cele reușite.
‎Dar acum sunt doar un șir de zombi ‎defilând spre cimitir.
‎Gata!
‎Sunt cu iubirea vieții mele.
‎Noi trei suntem împreună pe veci.
‎Și o zi în plus.
‎Am atâtea de spus!
‎Dar acum știu doar că vă iubesc!
‎Și noi te iubim.
‎Avem o veșnicie și o zi ‎să discutăm restul.
‎Da, așa e!
‎Trebuie să sărbătorim acest moment ‎cu respectul și solemnitatea…
‎Da.
‎…pe care le merită.
‎Cum îndrăznești?
‎Știam eu!
‎Am o poveste!
‎Mereu ai tu o poveste, Roșcato!
‎Pari fericit.
‎Te adaptezi bine la celibat.
‎Dacă te căsătoreai cu mine ultima dată,
‎scăpam de divorțul ăsta.
‎E mai bine așa pentru mine și Judith
‎și mă încântă ‎ocaziile de a face lucruri noi.
‎Să-mi cumpăr o casă pe piloni ‎și s-o decorez cum vreau, de pildă.
‎Ți-ai ales o tematică?
‎Dincolo de „fără lucrurile lui Judith”.
‎Mereu mi s-a părut
‎că îți ascunzi firea pasională ‎printr-o paletă în tonuri reci.
‎Mă gândeam să-mi umplu casa ‎cu obiecte semnate Paula Vreeland.
‎- Mă măgulești. ‎- Vreau să îți fac o comandă.
‎Stai cu mine în casa cea nouă,
‎fă o pictură murală în sufragerie, ‎o friză pe terasă,
‎poate chiar ‎o lucrare foarte specială în dormitor!
‎Serios?
‎Mai serios decât îți poți imagina.
‎Ce termen ai? ‎Am responsabilități aici, în Serenity.
‎Respect asta.
‎Suntem la maximum o oră distanță
‎și termenul e flexibil.
‎Să spunem că aproximativ
‎cât îți convine ție?
‎Ești singur?
‎Echipa aranjează lucrurile la hambar.
‎Isaac a fugit până la piață.
‎Dana Sue a plecat acum 15 minute.
‎Excelent!
‎Poate chiar prinde programarea ‎de la coaforul lui Gaynell.
‎L-am făcut cu Maddie ‎când credeam că o să-l punem
‎pe un tort amărât de supermarket.
‎Slavă Domnului ‎că te-ai întors să faci tortul!
‎Intră, să văd ce ați creat!
‎Îmi explici ce reprezintă florile?
‎Asta e făcută din meniul de la Sullivan's.
‎Da, acum văd.
‎Asta e dintr-o schiță făcută de Skeeter ‎pentru un proiect condus de Ronnie.
‎Asta e o fotografie ‎pe care le-a făcut-o Annie părinților ei.
‎- O pagină din ‎Mândrie și prejudecată… ‎- De ce?
‎Annie a zis că e importantă.
‎O broșură pentru abonatele salonului.
‎Și…
‎rețeta ta de prăjitură cu nucă.
‎Mă simt onorat.
‎Florile reprezintă ‎tot ce fac Dana Sue și Ronnie,
‎plus toți oamenii ‎care i-au iubit și le-au stat alături.
‎Binecuvântați fie cei ce pășesc lângă noi…
‎oricât de greu e drumul.
‎Și cei care ne arată că nu ne-am rătăcit.
‎Doar…
‎am făcut un ocol.
‎Am cumpărat trei litri.
‎Ne vedem la petrecere, Isaac.
‎Bine.
‎Te țin eu.
‎Bine.
‎Ai grijă!
‎Ușurel!
‎Am ajuns!
‎Avem timp de Wharton's? ‎Hai să luăm la pachet!
‎Cal, ține-ți firea! O să agiți grupul!
‎Doamne sfinte!
‎Dacă leșină vreunul, cine prinde pe cine?
‎Ronnie, Dana Sue. Sunteți gata?
‎- Ronnie, unde ești? ‎- Aici, draga mea.
‎Ține-mă de mână!
‎Stați! Vă ajutăm noi.
‎Mulțumesc.
‎Trei, doi, unu!
‎Toți au vrut să aducă ceva deosebit
‎fiindcă sunteți deosebiți pentru ei.
‎Vă fac o poză înainte să intrați.
‎- Ne putem instala aici. ‎- Bine.
‎O să sune grozav.
‎Aici e bine. Mulțumesc!
‎- Îmi dai un Do? ‎- Da.
‎Ești un dulce!
‎Grace, te pot inoportuna
‎cu rugămintea de a avea grijă de el ‎cât fac eu pe asistenta?
‎Îți păzesc cu plăcere comoara, Paula.
‎Pa!
‎- Ia loc! ‎- Mulțumesc!
‎Povestește-ne despre tine!
‎- Și ai tăi. ‎- Cu ce te ocupi?
‎Și ce intenții ai cu Paula noastră?
‎Să înceapă interogatoriul!
‎Dle Harlan, arunc florile de sus în jos ‎sau de jos în sus?
‎Nici, nici, Katie. Le împrăștii, înțelegi?
‎Ca atunci când le dai mazăre ‎rațelor din iaz.
‎Dar delicat, scumpo! Asta e important.
‎E fără îndoială cea mai bună masă. ‎Ne putem alătura?
‎Sigur! Cu cât mai mulți, cu atât mai bine!
‎Bună!
‎Paula a recomandat masa asta ‎ca fiind cea mai animată.
‎Și eu stau cu ochii pe el.
‎Simt că e o onoare să vă stau alături.
‎Dnă Grace, nu știu ce faci, dar are efect.
‎Suntem gata de ceremonie.
‎Annie are de muncă, nu glumă.
‎Așa e. Pot s-o angajez la…
‎Ce glumă de proporții cosmice ‎mai e și asta?
‎Bill!
‎Dacă aș fi înțeles scopul serbării,
‎aș fi sugerat să venim altcândva.
‎Să veniți?
‎E o idee excelentă să veniți altcândva.
‎Două minute. Te rog.
‎Kathy, tu erai plecată din oraș.
‎O să plec, dar…
‎Am vrut să vă aduc cadoul înainte.
‎Nu e nevoie să ne dai nimic. ‎Doar pleacă, te rog!
‎Serviciul de ceai al bunicii?
‎Mama mi l-a dat.
‎De la prima fiică la prima fiică, știi tu.
‎Dar știu că ți l-ai dorit mereu
‎și știu cum e ‎să îți dorești ceva ce nu poți avea.
‎Kathy…
‎Mi se rupe inima ‎că n-am reușit să fim prietene.
‎Îmi pare rău ‎că nu ți-ai găsit pacea sau fericirea
‎ca mine și fratele tău.
‎Și o să continui ‎să mă rog zi de zi să le găsești.
‎Bill mi-a zis că e important pentru mine ‎să spun că îmi pare rău.
‎Așa că…
‎Și mie îmi pare rău.
‎Îmi pare nespus de rău.
‎Te-am lipsit de niște lucruri.
‎Pe ăsta ți-l pot da înapoi.
‎Mulțumesc.
‎Acum aș vrea să rămân.
‎Nu. Ar trebui ‎să facem ceva drum până se întunecă.
‎Plecați din oraș?
‎Împreună?
‎Pentru o vreme.
‎O să te sun.
‎- Spune-le copiilor că sunt… ‎- …doar la un apel distanță.
‎Știu.
‎Dana Sue.
‎Ronnie.
‎Numai bine!
‎Bill!
‎Ți-am spus că o să mă îndrept.
‎Așa ai făcut.
‎Pentru o clipă, am crezut ‎că va trebui să anulăm iar petrecerea.
‎N-am văzut așa salvare de situație ‎în niciun meci.
‎S-ar putea ca Bill să vă fi făcut ‎cel mai frumos cadou din seara asta.
‎Voi toți sunteți cel mai frumos cadou.
‎Trebuie să-i dau de băut lui Bill.
‎A fost o lecție de delicatețe, Dana Sue.
‎Ai fost grozavă, mamă!
‎Când ești fericit și binecuvântat, ‎e ușor să uiți cât suferă alții.
‎De ce stați degeaba? Haideți la ceremonie!
‎Bine. Începem.
‎Zilele-mi sunt mai luminoase ‎Decât boarea dimineții
‎Pinul verde
‎Și seninul toamnei
‎Dar în toate zilele mele
‎Sunt de două ori mai senine
‎Căci mi le petrec cu tine
‎Nopțile mele sunt mai calde decât tăciunii
‎Tămâie, stele și bețișoare parfumate
‎Da
‎Dar nopțile erau neasemuit de calde
‎Când le împărțeam pe toate
‎Cu tine
‎Promisiunea de a ne iubi ‎e una pe care o repetăm zi de zi.
‎Ronnie și Dana Sue ‎vor împărtăși jurămintele
‎scrise în spiritul acestui adevăr.
‎Dana Sue,
‎în fiecare zi te voi iubi ‎pentru grația, puterea și umorul tău.
‎Jur să nu iau nicio clipă de bună
‎în timp ce învățăm și evoluăm împreună
‎clipă de clipă, ‎cât ne mai e dat să fim în această lume.
‎Ronnie, în fiecare zi te voi iubi
‎pentru devotament, sinceritate și umor.
‎Promit să accept cu bucurie ‎toate meandrele din cale
‎ca pe niște motive de recunoștință ‎pentru că ne împărțim drumul
‎până la capătul vremurilor.
‎Și acum, dinaintea lui Dumnezeu
‎și dinaintea mai multor prieteni ‎decât își imaginau,
‎Dana Sue și Ronnie ‎se promit din nou unul altuia
‎și comunității care îi susține.
‎Acești vrednici parteneri se pot săruta.
‎Da!
‎Ascultați! Să înceapă petrecerea!
‎Genevieve e aici?
‎Nu. Zice că e angajata lor. ‎Nu e gata să petreacă împreună.
‎Aș vrea s-o cunosc.
‎Abia aștept să le fac cunoștință ‎unor oameni minunați.
‎Spune-mi că mai sunt brioșe cu praline!
‎Ai noroc. Uite aici!
‎Tu și Helen ați organizat ‎cea mai frumoasă petrecere din Serenity.
‎Dar e plăcut să-mi trag sufletul.
‎Da.
‎Avem de povestit.
‎Nici nu ți-am spus ‎că Ty nu vrea să meargă la facultate.
‎Fascinant!
‎Dar e bine!
‎Prea mulți tineri se chinuie ‎să facă asta crezând că așa trebuie.
‎Îl susții, nu?
‎Altfel mi-ai fi spus de îndată.
‎Sunt puțin neliniștită, ‎dar n-o să-l împovărez pe Ty cu asta.
‎Neliniștile se vor schimba ‎odată cu copiii.
‎N-o să te mai gândești la rău, ‎ci o să speri la bine.
‎Vei fi cuprinsă de mândrie și mirare
‎văzând cum își găsește copilul tău menirea
‎indiferent la ce vârstă.
‎Tocmai de aceea, ‎simt că pot să accept invitația lui Jimmy
‎de a merge să-i pictez casa o vreme.
‎Jimmy?
‎Jimmy, cel divorțat de curând?
‎Tocmai și-a cumpărat o casă pe coastă.
‎Cât timp vei lipsi?
‎O să mă întorc în clipa ‎în care n-o să mai fie distractiv acolo.
‎Atunci, sper să nu te întorci prea curând.
‎Meriți să te bucuri, mamă.
‎Mulțumesc.
‎Și tu, fata mea dragă.
‎Ce mai faci?
‎Mă bucur nespus pentru părinții mei.
‎Minunat!
‎Dar tu ce mai faci?
‎Am făcut bine că m-am despărțit de el.
‎Dar de ce dor deciziile bune?
‎Ce n-aș da să știu!
‎Ar trebui să facem un grup de studiu ‎și să ne lămurim împreună.
‎Annie, tatăl nostru chiar a plecat ‎cu mătușa ta de la petrecere?
‎Nebunie curată, nu?
‎Sunt împreună pe bune?
‎Cred că nu știe nimeni sigur.
‎O să ne facem mereu griji ‎pentru alegerile părinților?
‎Așa își exprimă unii iubirea.
‎Tartă cu fructe.
‎Bomboane.
‎Umple-le!
‎Trebuie să vorbim despre ceva.
‎Da, și eu am ceva de discutat cu tine.
‎Vă mulțumesc pentru ajutor!
‎Pentru părinți!
‎Lily, ce s-a întâmplat?
‎E o zi frumoasă, dar nu mă pot abține…
‎Cred că ai mei o să despartă. ‎Mama tot pleacă în delegație.
‎Mă tem că într-o zi ‎n-o să se mai întoarcă.
‎Nu știu dacă tatei îi pasă și…
‎Ai mei au stat despărțiți și uite-i acum!
‎Se promit din nou unul altuia ‎de față cu tot orașul.
‎Mama e mereu în delegații. ‎Ai mei au rămas împreună.
‎Sunt scârbos de îndrăgostiți, așa că…
‎Orice va fi, suntem cu tine.
‎Pentru noi trei!
‎Da. Noroc!
‎Noroc!
‎Tare seamănă cu noi la vârsta lor!
‎- Delicioasă! ‎- A ta e mai bună!
‎Prin câte am trecut de atunci! ‎Și furtuni, și curcubeie.
‎În niciun caz ‎n-aș fi supraviețuit fără voi două.
‎Orice va fi, o să turnăm, ‎o să trăim clipa și o să ne bucurăm.
‎Vă mulțumesc.
‎Nu doar pentru organizare,
‎ci și pentru că mi-ați amintit ‎că e o seară importantă.
‎O să sărbătorim mereu cu tine.
‎Și, uite, tot orașul a vrut ‎să sărbătorească.
‎La asta năzuia dna Frances.
‎Moștenirea continuă.
‎Comunitatea crește.
‎Viitorul e luminos.
‎Aruncăm buchetul ăsta sau nu?
‎Aici!
‎- Aici! ‎- Annie, mâinile jos!
‎Hai!
‎N-ai prins buchetul.
‎Am nevoie de antrenament.
‎Subtitrarea: Liana Oprea